text: [{"text_idx": "#000003", "text": "Boubacar Dabo ver\u00f0ur ikki vi\u00f0 til dystin mo\u0301ti EB/Streymi leygardagin. Hann missir millum anna\u00f0 eisini fyrru ha\u0301lvfinaluna mo\u0301ti sama li\u00f0i\u00f0. Hetta er longsta leikbanni\u00f0 i\u0301 Betrideildini i\u0301 n\u00e6sta fy\u0301ra a\u0301r (Mynd: Sverri Egholm)"}, {"text_idx": "#000004", "text": "Fo\u0301tbo\u0301ltssamband F\u00f8roya a\u0301setti i\u0301 gja\u0301r ta\u00f0 longsta leikbanni\u00f0 i\u0301 Betrideildini si\u0301\u00f0ani 2019. Talan er um eitt seks-daga leikbann, i\u00f0 B68-sp\u00e6larin Boubacar Dabo hevur fingi\u00f0 - hetta fyri hendingina i\u0301 dystinum mo\u0301ti HB sunnudagin, ta\u0301 senegalesarin var\u00f0 vi\u0301stur av v\u00f8lli fyri at hava sligi\u00f0 Viljorm Davidsen a\u0301 uppt\u00f8kunumTa\u00f0 var heimasi\u0301\u00f0an bolt.fo, i\u00f0 bar ti\u0301\u00f0indini fyrst.Um hugt ver\u00f0ur eftir brotinum, i\u00f0 Telvarpi\u00f0 hevur lagt u\u0301t, so s\u00e6st hendingin ty\u0301\u00f0iliga, og fjo\u0301r\u00f0i do\u0301marin og annar hja\u0301lpardo\u0301marin vo\u0301ru i\u0301 heilt go\u0301\u00f0ari st\u00f8\u00f0u at si\u0301ggja slagi\u00f0. Ta\u00f0 var eisini eftir ra\u0301\u00f0f\u00f8ring vi\u00f0 Heina Ziskason Vi\u00f0oy og Andrew Christansen, at Eiler Rasmussen strika\u00f0i gula korti\u00f0 og gav reytt i\u0301 sta\u00f0in. A\u0301 uppt\u00f8kunum s\u00e6st at Dabo tekur um ha\u0301lsin a\u0301 Viljormi vi\u00f0 einum armi, eftir at hann hevur sp\u00e6lt bo\u0301ltin vi\u0301\u00f0ari, og sl\u00e6r hann i\u0301 andliti\u00f0 vi\u00f0 hinari hondini. Ta\u00f0 hev\u00f0i ikki veri\u00f0 n\u00f8kur ty\u0301\u00f0ilig beinlei\u00f0is ertan a\u0301\u00f0renn.\u00d8ll hendingin s\u00e6st a\u0301 tv.fo undir \"B68 - HB 0-2\" Ti\u0301\u00f0arfestingin er 0.53-2.15Um hugt ver\u00f0ur eftir regluger\u00f0ini hja\u0301 FSF, so kemur hetta undir punkt fimm i\u0301 \"Veglei\u00f0ing um leikbann\" Ta\u00f0 stendur, at hetta \"ver\u00f0ur givi\u00f0 fyri serliga grov brot mo\u0301ti leikara, do\u0301mara ella \u00f8\u00f0rum\". Hetta slagi\u00f0 av broti\u00f0 ver\u00f0ur revsa\u00f0 vi\u00f0 leikbanni\u00f0 a\u0301 4-6 dystir. Fyri fy\u0301ra a\u0301rum si\u0301\u00f0ani fekk Deni Pavlovic hja\u0301 KI\u0301 eisini seks dystir leikbann fyri at skalla TB-sp\u00e6lara sum hevnis\u00f8ka. Ta\u00f0 hja\u0301 Dabo er galdandi til fyrst i\u0301 august.Ta\u0301 talan er um sli\u0301k lang leikbann er m\u00f8guleiki at k\u00e6ra til Aganevndina. Sum skilst er m\u00f8guleiki at B68 fer at gera hetta fyri at fa\u0301a leikbanni\u00f0 ni\u00f0ursett. Bolt.fo hevur gj\u00f8rt upp, hv\u00f8rjar dystir Boubacar Dabo fer at missa. Talan er um fleiri umra\u0301\u00f0andi dystir hja\u0301 B68:"}, {"text_idx": "#000008", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000012", "text": "Brandur skora\u00f0i si\u0301tt fyrsta ma\u0301l fyri Fredrikstad"}]